Den Vest-Sjællandske Avis, 1818-10-17
Reickevig, den 4de September. Veirliget i næstafvigte Aar var her meget ustadigt, som særdeles forhindrede Fiskeriet i denne Tid. Vinteren var fra midt i Januar til først i April en iblandt de strængeste med usædvanlig megen Snee, dog uden særdeles stærk Frost. Fra April Maaneds Begyndelse til midt i Mai og lige til den 24de i næstafvigte Maaned havde vi næsten bestandig Taage, Regn og Slud, med en til denne Tid af Aaret usædvanlig Kulde, som foraarsagede, at Græs vexten, der ellers pleier at blive fortrinlig god i fugtige Sommere, ikke blev over det middelmaadige. Høebiergningen tegnede meget slet, da en stor Deel af det Høe, som blev slaaet fra Midten af Juli og til 24de August, laae, formedelst vedholdende Regn, ude paa Marken, og var allerede betydelig bedærvet. Men da Vinden til denne Tid gik om til Norden med Tørke, saa er dette Høe nu bierget, og man tør haabe, hvis samme Veirlig endnu vedvarer nogen Tid, at Høeavlingen vil blive nogenledes god. – Vinter-Fiskeriet i den sydlige Deel af Guldbringe-, Arnæs-, Rangervalle- og Vestmannøe-Sysler var over det middelmaadige og somme Steder meget godt; men en betydelig Deel af denne Fangst bedærvedes formedelst det i Sidstningen af Mai og næsten hele Juni indtrufne fugtige Beirlig. Derimod var Fiskeriet paa Seltiur-nord- og Aker-næs, samt hele Vesterlandet meget maadeligt, og paa Nordlandet slet intet. – Fra Vesterlandet mældes, at den Grønlandske Driviis er kommen dertil i Julii Maaned, og en i disse Dage fra Nordlandet ankommen Reisende beretter, at Skagefiorden var den 20de August fuld af Driviis, hvilket er noget usædvanligt paa denne Tid af Aaret. – Den udeblevne Jndberetning om Confirmerede, Copulerede, Fødte Døde i Norder-Jssefiords Syssel i Aaret 1816 er nu endelig indkommen hertil. J bemeldte Provstie ere i Aaret 1816 confirmerede 18 Børn, hvoraf 11 Drenge og 7 Piger. Copulerede 11 Par. Fødte Ægtebørn 20 Drenge og 22 Piger, og desuden 3 uægte Drenge og 3 Piger, tilsammen Fødte af begge Kiøn 48. Døde af Mandkiøn 37 af Qvindekiøn 46, tilsammen Døde 83 (hvoriblandt 28 af epidemisk, galdagtig, Katharal- og Nerve=Feber.) Altsaa i dette Provstie i bemeldte Aar 35 flere Døde end Fødte. – J Aaret 1817 ere confirmerede i Jsland Drenge 332, Piger 356, tilsammen 733. Copulerede 325 Par, Fødte af Ægtebørn 568 Drenge og 573 Piger og uægte 93 Drenge og 94 Piger, samt desuden 22 dødfødte Drenge og ligesaa mange Piger. Altsaa fødte i alt af Mankiøn688 og af Qvindekiøn 629, Summa Fødte af begge Kiøn 1317. Døde af Mandkiøn 454 af Qvindekiøn 464, Summa Døde af begge Kiøn 918, altsaa 399 flere Fødte end Døde. De Døde ere bortrykkede af følgende Sygdomme og ulykkelige Hændelse: Alderdoms Svagheder 122, Barselfeber 3, Brystsyge 70, Børne=Sygdomme 56, blevne borte i Sneefog og ondt Veir 16, i en Sneelavine 3, Blodstyrtning 10, Bylder og Saar 2, Besvimmelse 1, Diarrhee 1, Druknede 58, Engelsk Syge 2, epidemisk Feberg, hidsig Feber 15, frosne ihiel 3, fundne døde paa Marken 3, Gigt 10, Guulsot 10, Galdefeber 2, pludselig Døde 8, Hoved vine 9, Jnflamations-Feber 9, Jnflamation i Brystet 1, i Halsen 2, Krampe 3, Kræft 4, Koldbrand 1, Melancholie 1, nedstyrtet fra høie Klipper 3, Orm 1, Pleuris 8, Paralysis 1, i Sovne. 2, af Sovesyge 2, Slag 20, Snit og Magerhed 14, Steen 1, Spedalskhed 27, Skiørbug 7, Tæring 32, Trangbrystighed 3, Vattersot 12. (Statst.)